Jesus offer sy liggaam op - www.bybelkennis.co.za
Jesus offer sy liggaam op
by Mitch Kalp · 25/09/2012
“If there were no God, there would be no atheists.” – G. K. Chesterton
Henri Nouwen was ‘n bekende akademikus. Hy het onder ander poste by Harvard en Yale beklee. Hy verlaat die akademiese lewe om in die L’Arche-gemeenskap naby Toronto te gaan bly. Hier woon fisies normale en mense met fisiese gestremdhede saam – hulle deel hulle lewens. In sy boek, Road to Daybreak, vertel hy hoe hy as akademikus kosbare lesse geleer het by diegene met gestremdhede: “When I look critically at my life I give some of my money, some of my time, some of my energy, and some of my thoughts to God and others, but enough money, time, energy, and thoughts always remain to maintain my own security. Thus I never really give God a chance to show me his boundless love.“
In sy bediening van drie jaar op aarde het Jesus gewys wat dit beteken om jou volkome aan God en ander te gee. Hy leer: So sal die laastes eerste wees, en die eerstes laaste (Matteus 20:16); Hy wat sy lewe wil behou, sal dit verloor; en hy wat sy lewe ter wille van My verloor, sal dit vind (Matteus 10:39).
Jesus beloof nie wêreldse sekuriteit nie. Wat Hy wel sê, is dat diegene wat Hom wil volg, bereid moet wees om op te offer – selfs hulle eie lewens. Ons sê ons wil saam met Jesus loop, maar intussen klou ons vas aan dinge wat ons glo ons sekuriteit sal waarborg. Omdat ons nie ons greep op hierdie dinge los nie, ondervind ons nie die Vader se grenslose liefde nie.
Jesus vra van ons om ons tyd en energie en hulpbronne vir sy Naam en heerlikheid op te offer.
Die Evangelie volgens Lukas: Jesus word gedoop (Luk 3:21-22) – Francois Malan
Om in niks te glo nie (Nihilisme)
Skyn teenwoordigheid teenoor ware teenwoordigheid
Laaste 7 Dae: 3,248
Laaste 30 Dae: 14,458
Laaste 365 Dae: 254,997